open-index/open-wikipedia-markdown huggingface dataset:
বেগম বদরুন্নেসা সরকারি মহিলা কলেজ

থাম্ব|259x259পিক্সেল|বেগম বদরুন্নেসা সরকারি মহিলা কলজের প্রধান ফটক
**বেগম বদরুন্নেসা সরকারি মহিলা কলেজ** বাংলাদেশের রাজধানী ঢাকা শহরে অবস্থিত একটি মহিলা কলেজ। সচরাচর একে **বদরুন্নেসা কলেজ** বলা হয়। এটি ঢাকার বকশিবাজার এলাকায় অবস্থিত।
এখানে ঢাকা শিক্ষা বোর্ডের অধীনে এইচএসসি শিক্ষা কার্যক্রম চালু রয়েছে। স্নাতক ও স্নাতকোত্তর শ্রেণির শিক্ষা কার্যক্রম ঢাকা কেন্দ্রীয় বিশ্ববিদ্যালয়ের সংযুক্ত কলেজ হিসেবে পরিচালিত হচ্ছে।

## ইতিহাস
ব্রিটিশ শাসনের শেষদিকে তৎকালীন ইডেন ভবনে ১৯৪০ সালে এই কলেজটি ইডেন স্কুল ও কলেজ নামে স্থাপিত হয়েছিল। দেশ বিভাগের পর ১৯৪৮ সালে এটি সাত নম্বর বকশিবাজারে স্থানান্তরিত হয় এবং তখন থেকেই কলেজটি প্রথম সরকারি কলেজ হিসেবে যাত্রা শুরু করে। ১৯৬৪ সাল পর্যন্ত কলেজটি **ইডেন কলেজ** নামে পরিচিতি পায়। পরবর্তীতে আজিমপুরের নতুন ভবনে ডিগ্রী শাখা চালু হলে নতুন ভবনটি ইডেন কলেজ নাম ধারণ করে এবং বকশিবাজারের এই কলেজটি গভ: ইন্টারমিডিয়েট কলেজ হিসেবে পরিচিতি লাভ করে। এরপর ১৯৬৮ সালে এখানে ডিগ্রী কোর্স চালু হলে ১৯৬৯ সালের শেষদিকে এই কলেজের নাম হয় **ঢাকা গভর্নমেন্ট গার্লস কলেজ**। ১৯৭৪ সালে বাংলাদেশের প্রথম শিক্ষা প্রতিমন্ত্রী বেগম বদরুন্নেসা আহমেদ-এর মৃত্যুর পর তার নামানুসারে কলেজটির পুনরায় নামকরণ করা হয় **বেগম বদরুন্নেসা সরকারি মহিলা কলেজ**। নারী জাতির কল্যাণের জন্য বেগম বদরুন্নেসা অনেক গঠনমূলক কাজ করে গেছেন। ১৯৫৩ খ্রিষ্টাব্দে তিনি সমাজ সেবার জন্য রাণী এলিজাবেথ করোনেশর মেডেল এবং ১৯৯৯ সালে মরণোত্তর স্বাধীনতা দিবস পদক লাভ করেন।
১৯৯২ সালে জাতীয় বিশ্ববিদ্যালয় প্রতিষ্ঠিত হলে কলেজটিকে জাতীয় বিশ্ববিদ্যালয় এর অধিভূক্ত করা হয়। ২০১৬ সালে প্রধানমন্ত্রী শেখ হাসিনা এর নির্দেশে এই কলেজসহ আরও ৬টি কলেজকে ঢাকা বিশ্ববিদ্যালয় এর অধিভূক্ত করা হয়। এরপর ২০২৫ সালের জানুয়ারিতে এই অধিভুক্ত বাতিল করা হয়।

## স্কুল ও ডিসিপ্লিন
বেগম বদরুন্নেসা সরকারি মহিলা কলেজের স্কুল ও ডিসিপ্লিন ঢাকা কেন্দ্রীয় বিশ্ববিদ্যালয় দ্বারা সংযুক্ত। 

**কলা স্কুল**
* বাংলা
* ইংরেজি
* দর্শন
* ইসলামের ইতিহাস ও সংস্কৃতি

**সামাজিক বিজ্ঞান স্কুল**
* সমাজবিজ্ঞান 
* রাষ্ট্রবিজ্ঞান
* গার্হস্থ্য অর্থনীতি
* অর্থনীতি
* সমাজকর্ম

**ব্যাবসায় প্রশাসন স্কুল**
* হিসাববিজ্ঞান
* ফিন্যান্স ও ব্যাংকিং
* ব্যাবস্থাপনা

**বিজ্ঞান স্কুল**
* পদার্থবিজ্ঞান
* রসায়ন
* গণিত
* পরিসংখ্যান
* উদ্ভিদবিজ্ঞান
* প্রাণিবিদ্যা
* মনোবিজ্ঞান 
* ভূগোল ও পরিবেশবিদ্যা বিভাগ

## উল্লেখযোগ্য প্রাক্তন ছাত্রী
* শেখ হাসিনা

## তথ্যসূত্র

## বহিঃসংযোগ

* 

বিষয়শ্রেণী:ঢাকা কেন্দ্রীয় বিশ্ববিদ্যালয়
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
পীতসাগর

**পীতসাগর** বলতে পূর্ব চীন সাগরের উত্তর অংশটিকে বোঝায়। এটি প্রশান্ত মহাসাগরের একটি প্রান্তিক সাগর। সাগরটি চীনের মূল ভূখণ্ড এবং কোরীয় উপদ্বীপের মাঝখানে অবস্থিত। গোবি মরুভূমির ধূলিঝড় থেকে উড়ে আসা বালুর কণাগুলি সাগরটির পানিকে হলুদ রঙে রাঙিয়ে তোলে বলে এর নাম দেওয়া হয়েছে পীত সাগর (অর্থাৎ হলুদ সাগর)।

পীত সাগরের সবচেয়ে ভেতরের দিকের উপসাগরটিকে পোহাই সাগর নামে ডাকা হয় (অতীত নাম পেচিলি বা চিলি উপসাগর)। চীনের শানতুং প্রদেশ ও এর রাজধানী চিনানের ভেতর দিয়ে প্রবাহিত পীত নদী এবং বেইজিং ও থিয়েনচিন শহরের মধ্যে দিয়ে প্রবাহিত হাই হো নদী এই উপসাগরে পড়েছে। এই নদীগুলি যে বালি ও পলিমাটি বহন করে নিয়ে আসে, সেগুলিও সাগরটির রঙ গঠনে ভূমিকা রেখেছে।

পীতসাগরের উত্তরের অংশটি কোরিয়া উপসাগর নামে পরিচিত।
বিশ্বের যে চারটি সাগরকে সাধারণ রঙের নামে নামকরণ করা হয়েছে, তার মধ্যে পীতসাগর একটি। বাকি তিনটি হল কৃষ্ণ সাগর, লোহিত সাগর এবং শুভ্র সাগর।

## ভূগোল
### ব্যাপ্তি
আন্তর্জাতিক জললেখবিজ্ঞান সংস্থা পীতসাগরের সীমা নির্ধারণ করে (যা এটি "হোয়াং হাই" নামেও পরিচিত):


পীতসাগর জাপান সাগর থেকে বিভক্ত হচ্ছে হেনাম উপদ্বীপের দক্ষিণ প্রান্ত থেকে জিওলানামডো থেকে চেজু দ্বীপ সীমানা দ্বারা এবং পূর্ব চীন সাগর থেকে বিভক্ত হচ্ছে জেজু দ্বীপ এর পশ্চিম প্রান্ত থেকে ছাং চিয়াং নদী মোহনা পর্যন্ত সীমানা।


### জলবায়ু এবং জলবিদ্যা

এই অঞ্চলে ঠান্ডা, শুষ্ক শীত রয়েছে এবং নভেম্বরের শেষ থেকে মার্চ পর্যন্ত শক্তিশালী উত্তর দিকে মৌসুমি বায়ু প্রবাহিত হয়।

## আরও দেখুন
* চীনের ভূগোল
* দক্ষিণ কোরিয়ার ভূগোল
* কোরিয়া প্রণালী

## তথ্যসূত্র

বিষয়শ্রেণী:পীতসাগর
বিষয়শ্রেণী:পূর্ব এশিয়ার ভূগোল
বিষয়শ্রেণী:কোরিয়ার ভূগোল
বিষয়শ্রেণী:এশিয়ার সাগর
ফ্লেরোভিয়াম

থাম্ব|ফ্লেরোভিয়াম
**ফ্লেরোভিয়াম**  একটি ভারী কৃত্তিম মৌল। এর প্রতীক হল **Fl** এবং পারমাণবিক সংখ্যা হল ১১৪। এটি একটি তেজস্ক্রিয় মৌল। এর নামকরণ হয় ফ্লেরভ ল্যাবরেটরি এর নাম অনুসারে যা রাশিয়ায় দাবনায় অবস্থিত। যেখানে এই মৌলটি ১৯৯৮ সালে আবিষ্কৃত হয়। ল্যাবরেটরিটির নাম নেয়া হয় পদার্থবিজ্ঞানী জর্জ ফ্লাইরোভ( এর নামে। মৌলটির নাম আন্তর্জাতিক বিশুদ্ধ ও ফলিত রসায়ন সংস্থা দ্বারা ২০১২ সালে গৃহীত হয়।

বিষয়শ্রেণী:মৌলিক পদার্থ
কিরীটেশ্বরী মন্দির

থাম্ব|কিরীটেশ্বরী মন্দির

**কিরীটেশ্বরী মন্দির** হল হিন্দুধর্মের শাক্ত মতের পবিত্র তীর্থ শক্তিপীঠগুলির অন্যতম। এটি ভারতের পশ্চিমবঙ্গের মুর্শিদাবাদ জেলার  লালবাগ কোর্ট রোড রেলওয়ে স্টেশনের ৩ মাইল দূরে 'কিরীটকণা' (বা 'কিরীটকোণা') গ্রামে অবস্থিত। রাঢ় বাংলার প্রাচীন পীঠস্থানগুলির মধ্যে কিরীটকণা অন্যতম; যদিও বর্তমান মন্দিরটি বেশি পুরানো নয়। এই মন্দিরের নিকটে একাধিক মন্দির আছে। তান্ত্রিকমতে, এখানে দেবী দাক্ষায়ণী সতীর 'কিরীট' অর্থাৎ মুকুটের কণা পতিত হয়েছিল। যেহেতু এখানে দেবীর কোনও অঙ্গ পতিত হয়নি, তাই এই স্থানকে অনেক তন্ত্রবিদ্ 'পূর্ণ পীঠস্থান' না বলে 'উপপীঠ' বলে থাকেন। এই পীঠে দেবী 'বিমলা' এবং তার ভৈরব 'সম্বর্ত' নামে পূজিত হন।

## লোকবিশ্বাস

লোকবিশ্বাস অনুসারে, শক্তিপীঠ নামাঙ্কিত তীর্থগুলিতে দেবী সতীর দেহের নানান অঙ্গ ও অলঙ্কার প্রস্তরীভূত অবস্থায় রক্ষিত আছে। "শক্তি" অর্থাৎ প্রত্যেক "পীঠস্থানে" পূজিতা দেবী, যিনি দাক্ষায়ণী, দুর্গা বা পার্বতীর বিভিন্ন রূপ; "ভৈরব" অর্থাৎ ঐ দেবীর স্বামী (সঙ্গী), যারা প্রত্যেকেই শিবের বিভিন্ন রূপ; "দেহ খণ্ড বা অলঙ্কার" অর্থাৎ সতী দেবীর শরীরের বিভিন্ন অংশ বা অলঙ্কার যা ভগবান বিষ্ণুর সুদর্শন চক্র দ্বারা ছেদনের পর সেই "পীঠস্থানে" পতিত হয়েছিল। সাধারণত ৫১টি শক্তিপীঠের কথা বলা হয়ে থাকলেও, শাস্ত্রভেদে পীঠের সংখ্যা ও অবস্থান নিয়ে মতভেদ আছে।
## বিবরণ

শাক্তধর্মে এই স্থান একটি প্রাচীন মহাপীঠ হিসাবে প্রসিদ্ধ। পাঠান-মুঘল শাসনকালেও এই স্থানের খ্যাতি ছিল। রিয়াজুস সালতীন গ্রন্থে ও রেনেলের কাশীমবাজার দ্বীপের মানচিত্রে কিরীটকোণাকে 'তীরতকোণা' বলে উল্লেখ করা হয়েছে।

পৌষ মাসের প্রতি মঙ্গলবার এখানে দেবী কিরীটেশ্বরীর মেলা বসে। মন্দিরে দেবীর কোনও প্রতিমূর্তি নেই, একটি উঁচু পাথরের উপর বেদী আছে; এই বেদীর উপর আরেকটি ছোট বেদী আছে যা দেবীর কিরীট বলে পূজা করা হয়। কিরীটেশ্বরী মন্দিরের চারিদিকে অনেক ছোট-ছোট মন্দির আছে; তারমধ্যে একটি চারচালা মন্দিরকে সপ্তদশ শতাব্দীর তৈরি বলে মনে করা হয়। রাজা রাজবল্লভের প্রতিষ্ঠিত শিবমন্দিরও এখানে আছে। গ্রামের মধ্যে গুপ্তমঠ নামে এক নতুন মন্দিরে কিরীটেশ্বরীর পূজার ব্যবস্থা আছে। নাটোরের সাধন-অনুরাগী রাজা রামকৃষ্ণ বড়নগর থেকে এখানে আসতেন। এখনও মন্দির-প্রাঙ্গনে দুটি পাথরখণ্ড দেখা যায়, যার উপর বসে রাজা রামকৃষ্ণ সাধনা করতেন। কথিত আছে মুর্শিদাবাদের নবাব মীর জাফর আলী খান কুষ্ঠরোগগ্রস্ত হলে শেষ জীবনে তার হিন্দু দেওয়ানের পরামর্শ অনুযায়ী কিরীটেশ্বরী দেবীর চরণামৃত পান করার ইচ্ছা প্রকাশ করেছিলেন।

অনেকের মতে দেবীর ভৈরব 'সম্বর্ত' বলে যে মূর্তিটি পূজা করা হয়, সেটি আসলে একটি বুদ্ধমূর্তি। যা মূর্তি রাঢ়ের এই অঞ্চলের সঙ্গে বৌদ্ধসংস্কৃতির পরিচয় দেয়।

১১৭৭ বঙ্গাব্দে বিজয়রাম সেন রচিত 'তীর্থ-মঙ্গল' কাব্যে কিরীটেশ্বরীর বর্ণনা আছেঃ

কিরীটেশ্বরী পূজা দিতে গেলা শীঘ্রগতি।
কথোগুলি বাত্রী গেলা কর্ত্তার সংহতি।।
মহাসরঞ্জাম সঙ্গে গিয়া কিরীটকোণা।
দেবীকে প্রণাম কৈল দিয়া কিছু সোনা।।
ষোড়শোপচারে পূজা কৈল ভগবানে।
দক্ষিণা করিলা কত কৈল বিতরণে।।


## আরও দেখুন
*ব্যাসপুর শিব মন্দির
## তথ্যসূত্র

## বহিঃসংযোগ

বিষয়শ্রেণী:শক্তিপীঠ
বিষয়শ্রেণী:পশ্চিমবঙ্গের কালীমন্দির
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:মুর্শিদাবাদ জেলার হিন্দু মন্দির
বিষয়শ্রেণী:মুর্শিদাবাদ জেলার দর্শনীয় স্থান
দুলাভাই জিন্দাবাদ

**দুলাভাই জিন্দাবাদ** ২০১৭ সালে মুক্তি পাওয়া বাংলাদেশী চলচ্চিত্র। এটি পারিবারিক একশ্যানধর্মী চলচ্চিত্র। লিখছেন আব্দুল্লাহ জহির বাবু। চিত্রনাট্য ও পরিচালনা করেছেন মনতাজুর রহমান আকবর। চলচ্চিত্রটির প্রধান শিল্পীরা হলেন মৌসুমী, মিম, বাপ্পী ও মনোয়ার হোসেন ডিপজল। চলচ্চিত্রটি প্রযোজনা করেন রাজেশ ফিল্মসের ব্যানারে মোঃ নাদির খান।

## অভিনয়ে
* মনোয়ার হোসেন ডিপজল - সুলতান/দুলাভাই
* মৌসুমী - জোসনা
* মিম - যমুনা/জোসনা'র বোন/সুলতানের শ্যালিকা
* বাপ্পী - সাগর 
* অরুনা বিশ্বাস - 
* অমিত হাসান -
* আহমেদ শরিফ
* দিলারা বেগম-
* ববি-
* জিয়াসমিন -
* সাইফ খান - কামরুল

## সংগীত

## নির্মাণ নেপথ্য
১৬ ফেব্রুয়ারি ২০১৭ বিএফডিসিতে মহরতের মাধ্যমের ছবিটির আনুষ্ঠানিক কাজ শুরু হয়।  ১৩ জুলাই ২০১৭ সাভারে ডিপজলের বাড়িতে ছবির কয়েকটি দৃশ্য ধারণ শেষে ছবিটির কাজ শেষ করা হয়। ২৯ আগস্ট ২০১৬ বিনা কর্তনে ছাড়পত্র পায় ছবিটি। ২৭ সেপ্টেম্বর ২০১৭ তে  ইউটিউবে ট্রেলার প্রকাশ পায়।

## মুক্তি
দুলাভাই জিন্দাবাদ ছবিটি ২০ অক্টোবর ২০১৭ তারিখে ১২৮ টি সিনেমা হলে মুক্তি পায়।

## মূল্যায়ন

‘দুলাভাই জিন্দাবাদ’ সিনেমার ট্রেলার দেখে সোশ্যাল মিডিয়ায় কেউ কেউ নেতিবাচক মন্তব্য করছেন। তাদের মতে, ২০১৭ সালে এসে এমন সিনেমা বানানোর মানে হয় না। তার উত্তর দিয়েছে সিলেটের নন্দিতা সিনেমা হল কর্তৃপক্ষ।
## তথ্যসূত্র

## বহিঃসংযোগ
* 
* 

বিষয়শ্রেণী:২০১৭-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:মনতাজুর রহমান আকবর পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
পাপুয়া নিউগিনি জাতীয় নারী ক্রিকেট দল

**পাপুয়া নিউগিনি জাতীয় মহিলা ক্রিকেট দল** মহিলাদের আন্তর্জাতিক ক্রিকেট অঙ্গনে পাপুয়া নিউগিনির প্রতিনিধিত্ব করছে। ক্রিকেট পিএনজি কর্তৃক দলটি পরিচালিত হয়। দলটি আন্তর্জাতিক ক্রিকেট কাউন্সিলের (আইসিসি) সহযোগী সদস্য।

## ইতিহাস
সেপ্টেম্বর, ২০০৬ সালে আন্তর্জাতিক ক্রিকেট অঙ্গনে পাপুয়া নিউগিনির অভিষেক ঘটে। আইসিসি পূর্ব এশিয়া-প্রশান্ত মহাসাগরীয় অঞ্চল (ইএপি) থেকে ২০০৮ সালের বিশ্বকাপ বাছাইপর্বে প্রতিনিধিত্ব করার উদ্দেশ্যে জাপানের বিপক্ষে তিন খেলার সিরিজে অংশ নেয়। জাপানের বিপক্ষে ৩-০ ব্যবধানে সিরিজ জয় করলেও বিশ্বকাপ বাছাইপর্বে কেবলমাত্র বারমুদার বিপক্ষেই দুই খেলায় জয়ী হয়েছিল।

২০১১ সালের বিশ্বকাপ বাছাইপর্ব ও ২০১৩ সালের বিশ্ব টুয়েন্টি২০ বাছাইপর্বে দলটি যোগ্যতা লাভ করতে পারেনি। উভয় ক্ষেত্রেই জাপান ইএপি অঞ্চল থেকে প্রতিনিধিত্ব করে।

২০১৫ সালের প্রশান্ত মহাসাগরীয় ক্রীড়ায় পাপুয়া নিউগিনি স্বাগতিকের মর্যাদা পায়। প্রথমবারের মতো এ প্রতিযোগিতায় মহিলাদের ক্রিকেট বিষয় অন্তর্ভুক্ত হয়। চূড়ান্ত খেলায় সামোয়ার কাছে খুব কম ব্যবধানে পরাজিত হয়। এরপূর্ব দলটি অপরাজিত ছিল। ঐ বছর শেষে পাপুয়া নিউগিনি দ্বিতীয়বারের মতো বৈশ্বিক প্রতিযোগিতায় অংশ নেয়। আট দলের অংশগ্রহণে ২০১৫ সালের বিশ্ব টুয়েন্টি২০ বাছাইপর্বে তারা পঞ্চম স্থান দখল করে।

## দলীয় সদস্য
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত পাপুয়া নিউগিনি মহিলা দলের সদস্যদের তালিকা নিম্নরূপ:

* পুকে সিয়াকা (অঃ)
* তানিয়া রুমা
* ভিকি আরা
* কাইয়া আরুয়া
* কোনিও ওয়ালা
* ভেরু ফ্রাঙ্ক
* সিবোনা জিমি
* কপি জন
* হেলেন বুরুকা (উইঃ)
* রাভিনা ওয়া
* নর্মা ওভাসুরু
* হিনামুতাওয়া ফিলিপ
* ব্রেন্ডা টাও
* মাইরি টম
* রাভিনি ওয়া

## তথ্যসূত্র

## আরও দেখুন
* বাংলাদেশ জাতীয় মহিলা ক্রিকেট দল
* পাপুয়া নিউগিনি জাতীয় ক্রিকেট দল
* ২০১৭ মহিলা ক্রিকেট বিশ্বকাপ বাছাইপর্ব

বিষয়শ্রেণী:পাপুয়া নিউগিনিতে ক্রিকেট
বিষয়শ্রেণী:পাপুয়া নিউগিনির জাতীয় ক্রীড়া দল
বিষয়শ্রেণী:জাতীয় নারী ক্রিকেট দল
বিষয়শ্রেণী:আন্তর্জাতিক ক্রিকেটে পাপুয়া নিউগিনি
বিষয়শ্রেণী:২০০৫-এ পাপুয়া নিউগিনিতে প্রতিষ্ঠিত
বিষয়শ্রেণী:পাপুয়া নিউগিনিতে নারীদের ক্রীড়া
জিল্যান্ডিয়া

**জিল্যান্ডিয়া** (, *জ়ীল্যান্ডিয়া*) একটি প্রায় নিমজ্জিত মহাদেশীয় ভূখন্ডাংশ () যা **নিউজিল্যান্ড মহাদেশ** বা **তাসমান্টিস** () নামেও পরিচিত। ৬-৮.৫ কোটি বছর আগে এটি অস্ট্রেলিয়া মহাদেশ থেকে বিচ্ছিন্ন হবার পর ক্রমশ নিমজ্জিত হয়, ইতোপূর্বে ৮.৫-১৩ কোটি বছর আগে জিল্যান্ডিয়া ও অস্ট্রেলিয়া মহাদেশ অ্যান্টার্কটিকা থেকে বিচ্ছিন্ন হয়। ২.৩ কোটি বছর আগে সম্ভবত মহাদেশটি সম্পূর্ণ নিমজ্জিত ছিল, এবং বর্তমানে মহাদেশটির সিংহভাগই (৯৩%) প্রশান্ত মহাসাগরের মাঝে নিমজ্জিত। জিল্যান্ডিয়ার সাথে বোলোন্‌স্ ডুবো আগ্নেয়গিরি (চ্যাথাম দ্বীপপুঞ্জের দক্ষিণে) কতটা ভালভাবে সংযুক্ত তা এখনও অজ্ঞাত। বর্তমান সংজ্ঞানুযায়ী এটি পৃথিবীর বৃহত্তম মহাদেশীয় ভূখন্ডাংশ বা অণুমহাদেশ (), যার আয়তন প্রায় ৪৯,২০,০০০&nbsp;কি.মি.২। যা দ্বিতীয় বৃহত্তম অণুমহাদেশের আয়তনের তুলনায় দ্বিগুণের বেশি এবং যা অস্ট্রেলিয়া মহাদেশের অর্ধেকের বেশি। এই সব কারণ ছাড়াও অন্যান্য ভূতাত্ত্বিক কারণে, যেমন: ভূপৃষ্ঠের পুরুত্ব ও ঘনত্ব বিচার করে, জিল্যান্ডিয়াকে অনেক সময় একটি পূর্ণ মহাদেশ হিসেবেও গণ্য করা হয়।

## তথ্যসূত্র

বিষয়শ্রেণী:মহাদেশ
বিষয়শ্রেণী:জিল্যান্ডিয়া
বিষয়শ্রেণী:ওশেনিয়ার ভূগোল
কাতসুমি ইউসা

**কাতসুমি ইউসা** (遊佐 克美 Yusa Katsumi, জন্ম - আগস্ট ২, ১৯৮৮) একজন জাপানি ফুটবল খেলোয়াড় যিনি আই লিগে ভারতের মোহনবাগানের হয়ে খেলেন।

## পেশাদার জীবন
থাম্ব|কাতসুমি ইউসা একটি বিজয়ী ম্যাচ শেষে

### সানফ্রেক্কে হিরোসিমা
২০০৭ জে-ওয়ান লিগে পয়লা ডিসেম্বর সানফ্রেক্কে হিরোসিমার হয়ে গাম্বা ওসাকার বিরুদ্ধে উনি প্রথম খেলতে নামেন। খেলাটি ২-২ গোলে অমীমাংসিত রূপে শেষ হয়।  ওই মরসুমে উনি দুটি ম্যাচ খেলেন। লিগে সানফ্রেক্কে হিরোসিমা শেষ থেকে তৃতীয় হয়ে মরসুম শেষ করে ও জে-টু লিগে নেমে যায়।

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি পুরুষ ফুটবলার
বিষয়শ্রেণী:জাপানের পুরুষ আন্তর্জাতিক ফুটবলার
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:সানফ্রেকে হিরোশিমার খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:ভারতে প্রবাসী ফুটবলার
বিষয়শ্রেণী:জে১ লিগের খেলোয়াড়
বিষয়শ্রেণী:জে৩ লিগের খেলোয়াড়
বিষয়শ্রেণী:আই-লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
হাক্কানী আঞ্জুমান

**হাক্কানী আঞ্জুমান** (Hindi: हक़्क़ानी अंजुमन; urdu:حقانی انجمن ;) মাওলানা সূফী মুফতী আজানগাছী সাহেব দ্বারা ১৮৭৬ সালে প্রতিষ্ঠিত, বাগমারী (কলকাতা, পশ্চিমবঙ্গ, ভারত) এর প্রধান কার্যালয় সঙ্গে, বাংলাদেশ এর ইসলামিক বেসরকারি সংগঠন। এই সংগঠন সুফিবাদ দ্বারা প্রভাবিত হয় এবং সামাজিক কাজের সঙ্গে যুক্ত করা হয়।

হাক্কানী আঞ্জুমানের আক্ষরিক অর্থ হল *সত্যের সংগঠন*।

## তথ্যসূত্র

## বহিঃসংযোগ
# বাংলাদেশের রাষ্ট্রপতি ***[[জিল্লুর রহমান]]*** দ্বারা  হাক্কানী আঞ্জুমান আয়োজিত প্রোগ্রাম উপলক্ষে বার্তা অভিবাদন, ঢাকার  1 ডিসেম্বর, 2012 তে ।

বিষয়শ্রেণী:সুফি তরিকা
বিষয়শ্রেণী:হাক্কানী আঞ্জুমান
বিষয়শ্রেণী:ভারতভিত্তিক ইসলামি সংস্থা
বিষয়শ্রেণী:ভারত ভিত্তিক ইসলামি সংগঠন
শামসুল হক (বীর বিক্রম)

:*একই নামের অন্যান্য ব্যক্তিবর্গের জন্য দেখুন [[শামসুল হক]]।*

**শামসুল হক** (জন্ম: ১৯২৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ৪৩।

## জন্ম ও শিক্ষাজীবন
শামসুল হকের জন্ম ব্রাহ্মণবাড়িয়া জেলার নবীনগর উপজেলার জিনোদপুর ইউনিয়নের বলিবাড়ি গ্রামে। তার বাবার নাম সৈয়দ আলী মুন্সি এবং মায়ের নাম নূরেন্নেছা বেগম। তার স্ত্রীর নাম আফিয়া বেগম। তাদের চার ছেলে দুই মেয়ে। 

## কর্মজীবন
পাকিস্তান সেনাবাহিনীর অষ্টম ইস্ট বেঙ্গল রেজিমেন্টে চাকরি করতেন শামসুল হক। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে ভারতে যাওয়ার পর প্রথম যুদ্ধ করেন ‘জেড’ ফোর্সের অধীনে। পরে ৪ নম্বর সেক্টরে যুদ্ধ করেন। ধামাই চা-বাগানের যুদ্ধে শামসুল হক অসাধারণ বীরত্ব প্রদর্শন করেন। এ যুদ্ধে তার দলনেতা ছিলেন এস এম ইমদাদুল হক (বীর উত্তম) শহীদ হন।

## মুক্তিযুদ্ধে ভূমিকা
১৯৭১ সালের ডিসেম্বরের প্রথম সপ্তাহে সিলেট জেলার অন্তর্গত কানাইঘাট এলাকায় পাকিস্তান সেনাবাহিনীর শক্ত এক অবস্থান ছিল। মুক্তিযুদ্ধের চূড়ান্ত পর্যায়ে মুক্তিবাহিনী পাকিস্তান সেনাবাহিনীর অবস্থানে আক্রমণ করে। তখন সেখানে ভয়াবহ যুদ্ধ হয়। মুক্তিযোদ্ধাদের একটি ছোট দলের নেতৃত্বে ছিলেন শামসুল হক। কানাইঘাট ছিল মুক্তিবাহিনীর ৪ নম্বর সেক্টরের আওতাধীন এলাকা। সেক্টর অধিনায়ক ছিলেন সি আর দত্ত (বীর উত্তম)। 
শামসুল হক ও তার সহযোদ্ধারা রাতের অন্ধকারে নিঃশব্দে অবস্থান নিলেন পাকিস্তান সেনাবাহিনীর প্রতিরক্ষা অবস্থানের কাছে। মুক্তিযোদ্ধারা কয়েকটি দলে বিভক্ত। একটি দলের নেতৃত্বে শামসুল হক। সব দল যার যার অবস্থান নিয়েছে। এখন অধিনায়ক সংকেত দিলেই আক্রমণের পালা। মুক্তিযোদ্ধারা সেই সংকেতের জন্য অপেক্ষা করছেন। এমন সময় পাকিস্তানিরাই তাদের আক্রমণ করল। ব্যাপক হারে গোলা এসে পড়তে থাকল শামসুল হকদের অবস্থানে। বিরামহীন ও ভয়াবহ গোলাবর্ষণ চলতে থাকে। শামসুল হক মনোবল হারালেন না। চরম প্রতিকূলতা সত্ত্বেও সহযোদ্ধাদের উজ্জীবিত করে এগিয়ে যেতে থাকলেন সামনে। পাকিস্তান সেনাবাহিনীর মুখোমুখি হয়ে বিপুল বিক্রমে যুদ্ধ করতে থাকলেন। তাদের সাহসিকতায় পাকিস্তানি সেনারা হতবাক হয়ে পড়ে। ‘কানাইঘাট যুদ্ধে পাকিস্তানিদের মৃতের সংখ্যা ছিল ৫০ জন। আহত ২০ জন। আমাদের পক্ষে শহীদ হয়েছে ১১ জন। আহত হয়েছিল ১৫ জন। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯২৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
কমিক স্ট্রিপ

থাম্ব|
**কার্টুন স্ট্রিপ** () সংক্ষিপ্ত হাস্যরসাত্মক কোন গল্প বা বহুপর্ববিশিষ্ট কাহিনীর অংশবিশেষ হিসেবে একাধিক অঙ্কনের সংকলন, যাতে ক্যাপশন ও কথার বেলুন ব্যবহার করা হয়। প্রথাগতভাবে ২০শ শতকের পুরোটা জুড়ে ও ২১শ শতকেও এগুলি বিভিন্ন সংবাদপত্র ও ম্যাগাজিনে প্রকাশিত হয়ে এসেছে। দৈনিক সংবাদপত্রে এগুলি সাধারণত সাদা-কালোতে অনুভূমিক ফিতার আকারে প্রকাশিত হয়। ইন্টারনেটের আবির্ভাবের পর থেকে এগুলি ওয়েব কমিক্‌স হিসেবে আত্মপ্রকাশ করে।

২০শ শতকের প্রায় পুরোটা সময় ধরে প্রতিদিন কেবল মার্কিন সংবাদপত্রগুলিতেই ২০০টির মত বিভিন্ন কমিক স্ট্রিপ প্রকাশিত হত। সব মিলিয়ে অন্ততপক্ষে এরকম প্রায় ৭৩লক্ষ পর্ব প্রকাশিত হয়।

## আরও দেখুন
* নন্টে ফন্টে
* বাঁটুল দি গ্রেট
* হাঁদা ভোঁদা
## তথ্যসূত্র

বিষয়শ্রেণী:কমিক
বিষয়শ্রেণী:কমিক বিন্যাস
বিষয়শ্রেণী:কমিক পরিভাষা
জাতিরাষ্ট্র

থাম্ব|''ইমেজ জার্মানিয়া'' জার্মান জাতিরাষ্ট্রের প্রতীক

**জাতিরাষ্ট্র** বলতে মূলত একক জাতিগত পরিচয় বা জাতীয় আদর্শকে ভিত্তি করে গঠিত রাষ্ট্রকে বোঝায়। সাধারণত জাতিরাষ্ট্রসমূহে জাতির ইতিহাস, সংস্কৃতি ও মননশীলতার প্রতি সর্বাধিক গুরুত্ব আরোপ করা হয়। নিজস্ব জাতিগত তত্ত্ব ও মূল্যবোধকে এগিয়ে নিয়ে জাতিরাষ্ট্র গুলো বিশ্ব ঐতিহ্যের সাথে সম্পর্ক স্থাপন করে। জাতিরাষ্ট্র বৃহত্তর জাতীয় পরিচয়ে গোষ্ঠীসমাজকে ঐক্যের মাঝে রাখতে তৎপর। পাশাপাশি অপর গোষ্ঠীদের প্রতি সদয় আর শ্রদ্ধাশীল।

## ইতিহাস
অতীত প্রাচীন গ্ৰিসে যে রাষ্ট্রের উদ্ভব ঘটেছিল তা ছিল নগর রাষ্ট্র। কিন্তু বর্তমান রাষ্ট্রগুলো আর নগর রাষ্ট্র নেই।বর্তমান রাষ্ট্র হল জাতি রাষ্ট্র। বর্তমানে অসংখ্য জনপদ সহ নগর এবং একাধিক জাতিসত্তা নিয়ে রাষ্ট্র গঠিত হয় । এসব জাতি রাষ্ট্র বহু ধর্মের বহুবনের বহু ভাষাভাষীর মানুষ বসবাস করে তবে তাদের জাতির পরিচয় থাকে একটি ।  অভিন্ন জাতীয়তাবাদ দ্বারা উদ্ভূত হয় । নৃতাত্ত্বিক জাতীয়তা অপেক্ষার রাজনৈতিক রাষ্ট্রের ভৌগোলিক জাতীয়তায় জাতির রাষ্ট্রের প্রাধান্য পায়। সাধারণত জাতি রাষ্ট্রের নিজস্ব পতাকা, জাতীয় সংগীত এবং অভিন্ন জাতীয় লক্ষ্য থাকে।

## উদাহরণ

বাংলাদেশ একটি জাতিরাষ্ট্র এবং দেশের জনগণ বাঙালি জাতীয়তাবাদ বহন করে। বাংলা ভাষা ও সংস্কৃতি জনগণকে দেশপ্রেমে উদ্বুদ্ধ করে। অপরদিক থেকে সহবাসী ক্ষুদ্র নৃগোষ্ঠীদের আদর্শ ও সংস্কৃতির প্রতি বিনয় প্রকাশ করে।

বিষয়শ্রেণী:জাতীয়তাবাদ
বিষয়শ্রেণী:রাষ্ট্র

## আরো দেখুন
* বহুজাতিকতা
* রাষ্ট্র
বিষয়শ্রেণী:রাষ্ট্রবিজ্ঞানের পরিভাষা
নিম্রত কৌর

**নিম্রত কৌর** (; জন্ম ১৩ মার্চ ১৯৮২) একজন ভারতীয় অভিনেত্রী। তিনি ক্যারিয়ার শুরু করেন প্রিন্ট মডেল হিসেবে এবং পরে থিয়েটারে অভিনয় করতে আরম্ভ করেন। কয়েকটি ছবিতে সংক্ষিপ্ত উপস্থিতির পর কাউর অভিনয় করেন অনুরাগ কাশ্যপের *পেডলার্স* চলচ্চিত্রে যেটা ২০১২ কান চলচ্চিত্র উৎসবে প্রদর্শিত হয়। এরপর আসে ইরফান খানের সাথে তার ব্রেকথ্রু অভিনয়ে *[[দ্য লাঞ্চবক্স]]*, সমালোচকদের প্রশংসিত নাট্য চলচ্চিত্রটি ২০১৩-র কান চলচ্চিত্র উৎসবে দেখানো হয়।

২০১৫ সালে কৌর আমেরিকান টিভি সিরিজ *হোমল্যান্ড*-এর চতুর্থ সিজনে পুনরায় ইন্টার-সার্ভিসেস ইন্টেলিজেন্স এজেন্ট তাসনীম কুরেশীর চরিত্রে অভিনয় করেন। এরপর তিনি অক্ষয় কুমারের সাথে অভিনয় করেন যুদ্ধভিত্তিক থ্রিলার *[[এয়ারলিফট]]* চলচ্চিত্রে। ২০১৬ সালে কৌর আমেরিকান টিভি সিরিজ *ওয়েওয়ার্ড পাইন*-এর ২য় সিজনে রেবেকা ইয়েডলিনের চরিত্রে অভিনয় করতে শুরু করেন।

## চলচ্চিত্রাবলি

## তথ্যসূত্র

## বহিঃসংযোগ

* 
* বলিউড হাঙ্গামায় নিম্রত কৌর

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:দিল্লি পাবলিক বিদ্যালয়ের প্রাক্তন শিক্ষার্থী
বিষয়শ্রেণী:ভারতীয় শিখ
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:রাজস্থানের অভিনেত্রী
বিষয়শ্রেণী:ঝুনঝুনু জেলার ব্যক্তি
আবেল তাসমান

**আবেল ইয়ানসোন তাসমান** (ওলন্দাজ ভাষায় Abel Janszoon Tasman, ; ১৬০৩ – ১০ই অক্টোবর ১৬৫৯) ছিলেন একজন ওলন্দাজ নৌ-অভিযাত্রী ও ব্যবসায়ী। তিনি ওলন্দাজ পূর্ব ভারত কোম্পানির হয়ে ১৬৪২ ও ১৬৪৪ সালের অভিযাত্রাগুলিতে অংশ নেওয়ার জন্য পরিচিত। তিনিই প্রথম ইউরোপীয় অভিযাত্রী হিসেবে ভান ডিমেন্স ল্যান্ড (বর্তমান তাসমানিয়া) এবং নিউজিল্যান্ড দ্বীপগুলি আবিষ্কার করেন। এছাড়াও তিনি ফিজি দ্বীপপুঞ্জ প্রথমবারের মত দেখতে পান।

## তথ্যসূত্র

বিষয়শ্রেণী:ওলন্দাজ অভিযাত্রী
বিষয়শ্রেণী:১৬০৩-এ জন্ম
বিষয়শ্রেণী:১৬৫৯-এ মৃত্যু
২০১৭ লাল শাহবাজ কালান্দারের মাজারে বোমা হামলা

পাকিস্তানের জামশোরো জেলার সেওহানে অবস্থিত লাল শাহবাজ কালান্দারের মাজারে ২০১৭ সালের ১৬ ফেব্রুয়ারিতে একটি আত্মগাতী বোমা হামলার ঘটনা ঘটে। সন্ধ্যায় মাজারে ভক্তরা আধ্যাত্বিক সুফি সাধনায় লীন থাকা অবস্থায় বোমা হামলাটি করা হয়। স্থানীয় হাসপাতালের সূত্রমতে, নারী ও শিশুসহ প্রায় ৮৩ জন লোক নিহত হন এবং ২৫০ জনের অধিক আহত হন।
ইরাক এবং খোরাসান রাজ্যের ইসলামিক স্টেট (একটি মৌলবাদী সংগঠন) এই হামলার দায় স্বীকার করে। সাম্প্রতিক সন্ত্রাসী হামলা ধারাবাহিকতা হিসেবে হামলাটি করা হয়। পাকিস্তানি কর্তৃপক্ষ দাবি করে যে হামলাটি আফগানিস্তান থেকে পরিকল্পিতভাবে করা হয়।

## তথ্যসূত্র

বিষয়শ্রেণী:পাকিস্তানি সন্ত্রাসী
বিষয়শ্রেণী:২০১৭-এ এশিয়া
বিষয়শ্রেণী:২০১৭-এ পাকিস্তান
বিষয়শ্রেণী:জামশরু জেলা
বিষয়শ্রেণী:আফগানিস্তান–পাকিস্তান সম্পর্ক
পিউ রিসার্চ সেন্টার

**পিউ রিসার্চ সেন্টার** () মার্কিন যুক্তরাষ্ট্র-ভিত্তিক জনমত জরিপ ও গবেষণা প্রতিষ্ঠান। এটি যুক্তরাষ্ট্রসহ সারাবিশ্বের সামাজিক বিষয়ে জনমত সম্পর্কে সেবা দেয়।

## ইতিহাস

## তথ্যসূত্র

বিষয়শ্রেণী:মার্কিন যুক্তরাষ্ট্রের জনমত গবেষণা প্রতিষ্ঠান
বিষয়শ্রেণী:সামাজিক পরিসংখ্যানিক উপাত্ত
আন্তর্জাতিক বিশুদ্ধ ও ফলিত পদার্থ সংস্থা

**আন্তর্জাতিক বিশুদ্ধ ও ফলিত পদার্থ সংস্থা** (*'আই ইউ পি এ পি*) এর লক্ষ্য হল সারাবিশ্বের পদার্থবিজ্ঞানে উন্নয়ন করতে সাহায্য করা,পারস্পরিক সাহায্যের মাধ্যমে পদার্থ বিজ্ঞানের উন্নয়ন করে মানব সভ্যতাকে এগিয়ে নেয়া।১৯২২ সালে এ সংস্থা গঠিত হয় এবং ১৯২৩ সালে প্যারিসে প্রথম সভা অনুষ্ঠিত হয়।
 
আই ইউ পি এ পি আন্তর্জাতিক ভাব বিনিময়,বিজ্ঞান প্রকাশনা;বিজ্ঞান গবেষণা এবং শিক্ষা;বৈজ্ঞানিক প্রতীক,আদর্শ ব্যবহারে আন্তর্জাতিক ঐকমত্যে পৌঁছান এবং অন্যান্য সংস্থার সাথে শৃঙ্খলা বিশৃঙ্খলা নিরসন এর মাধ্যমে সহযোগিতা বৃদ্ধি।

আই ইউ পি এ পি আন্তর্জাতিক বিজ্ঞান সমিতি এর সদস্য।

## তথ্যসূত্র

বিষয়শ্রেণী:আন্তর্জাতিক বৈজ্ঞানিক সংস্থা
বিষয়শ্রেণী:পদার্থবিজ্ঞান সংস্থা
নাইজারসরাস

**নাইজারসরাস** হচ্ছে রেবাকিসৌরিডি গোত্রের ও সাউরোপোডা প্রজাতির এক ধরনের ডাইনোসর যেটির অস্তিত্ব ১১.৫ থেকে ১০.৫ কোটি বছর পূর্বে  খড়িময় যুগে পৃথিবীতে বিদ্যমান ছিল। এই ডাইনোসরের ফসিল আবিষ্কৃত হয় মূলত পশ্চিম আফ্রিকার দেশ নাইজারের গেডুফেআউয়া নামক মরুভূমি অঞ্চলে। এই ডাইনোসরের ফসিল নিয়ে বিশদ জানা যায় ১৯৭৬ সালে কিন্তু এর দেহের বাকি অবশিষ্টাংশ পাওয়ার পর ১৯৯৯ সালে এই ডাইনোসরের প্রজাতিকে "নাইজেসৌরাস ট্র্যাকিটি" নামক বৈজ্ঞানিক নাম প্রদান করা। এই ডাইনোসরের প্রজাতিটির নামের আসল অর্থ হলো "নাইজারের সরীসৃপ" আর বৈজ্ঞানিক প্রদান করা হয় মূলত জীবাশ্র্মবিজ্ঞানী ফিলিপ টাকেটের নামানুসারে যিনি প্রথম এই প্রজাতির ডাইনোসরের হদিস পেয়েছিলেন।

নাইজারসরাস ৯ মিটার লম্বা (৩০ ফিট), যা  সাউরোপোডের সদস্য হিসেবে খুবই ছোট আকৃতির। ওজনে এই ডাইনোসোরটি ছিল ৯ টন যা ওজনে বর্তমান সময়ের হাতির সমান। কিন্তু জীবাশ্মে পাওয়া এর কঙ্কাল মূলত প্রাকৃতিক উপায়ে বায়ুতে পরিপূর্ণ ছিল কিন্তু এর অঙ্গ-প্রত্যঙ্গ ছিল সুগঠিত। খাদ্যগ্রহণের জন্য ফেনেস্ট্রা (খুলি এবং ভেরটেব্রেটস্‌ এর সংযোগ স্থান) সহযোগে হাল্কা হাঁড় সমেত এর কঙ্কালতন্ত্র বিশেষভাবে সুগঠিত। ৫০০টি দাঁতসহ নাইজারসরাস ডায়নোসরটির প্রশস্ত মুখ রয়েছে, যা প্রতি ১৪ দিন পর পর প্রতিস্থাপিত হয়। এছাড়া এর চোয়ালে বিশেষ সুরক্ষার জন্য কেরাটিন (এক ধরনের প্রোটিন যা উপকলা কোষকে সুরক্ষা দেয়) নামক প্রোটিন দ্বারা আবৃত। অন্যান্য চতুষ্পদ প্রাণীদের মতো না হয়ে বরং এর দাঁতালো হাঁড়গুলো কঙ্কালের বাকি অংশগুলোর সাথে সামঞ্জস্য রেখে অনুপ্রস্থভাবে আবর্তিত হয়ে থাকে, যাতে করে এর দাঁতগুলো যেন বেশি সম্মুখভাগে অবস্থিত না হয় পরে।

নাইজারসরাসদের নিকটবর্তী সম-গোত্রীয় ডাইনোসররা রেবাকিসৌরিডি পরিবারের অন্তর্ভুক্ত যারা আবার সাউরোপোডা গোত্রের ডাইনোসরদের বৃহৎ-পরিবার ডাইপ্লোডোকোডিয়া অংশভুক্ত। এর মস্তিষ্কের যে অংশ ঘ্রাণ শক্তি সচল রাখে, তা মূলত অনুন্নত, যদিও এর মস্তিষ্কের গঠন তুলনাগত দিক দিয়ে অন্যান্য ডাইনোসর থেকে আলাদা। পাশাপাশি নাইজারসরাসদের মাথা কি নিম্নাভিমুখে ছিল নাকি সাউরোপোডা গোত্রের ডাইনোসরদের মতো আনুভূমিক ছিল, তা নিয়ে বিশেষজ্ঞদের মধ্যে বিতর্ক রয়েছে। নাইজারসরাসরা নদী অঞ্চলে বসবাস করতো এবং এর খাদ্যাভাসের তালিকার মধ্যে ছিল ফার্ন, অ্যাকুইসিটাম ও সপুষ্পক উদ্ভিদের মতো গাছপালাগুলো। এছাড়া মেরুদণ্ডী প্রাণীদের মধ্যে, যেখানে নাইজারসরাসদের অস্তিত্বের হদিস মিলেছিল, সেই জায়গায় এই ডাইনোসরের জীবাশ্ম ছিল খুব সচরাচর এবং এই ডাইনোসরের স্বভাব অন্যান্য থেরোপোডা ও ক্রোকোডাইলোমোরফসের মতো মহাপ্রাণীয় (মেগাফউনা) গোত্রের প্রাণীদের সাথে ছিল সামঞ্জস্যপূর্ণ।

## তথ্যসূত্র


বিষয়শ্রেণী:জীবাশ্মবিজ্ঞান
বিষয়শ্রেণী:জীবাশ্ম জীববিজ্ঞান
নলিনীকান্ত কর

**নলিনীকান্ত কর** (১৮৮৭ - ১৬ সেপ্টেম্বর ১৯৮০) একজন বাঙালি ব্রিটিশবিরোধী সশস্ত্র বিপ্লববাদী।

## প্রারম্ভিক জীবন
বিপ্লবী নলিনীকান্তের জন্ম হয়েছিল নদিয়া জেলার কুমারখালী থানার কয়া গ্রাম। পিতার নাম শশীভূষণ কর। তিনিও যুগান্তর দলের সাথে যুক্ত ছিলেন। বাঘা যতীনের সাথে একই গ্রামে থাকার দরুন নলিনী তার সংস্পর্শে আসেন। বৈপ্লবিক কাজের প্রেরনায় বাড়ি ছেড়ে কলকাতায় চলে যান এবং স্কুলে ভর্তি হন। থাকা খাওয়ার অসুবিধা সত্বেও তিনি কলকাতায় অবস্থান করে বিপ্লবী আন্দোলনের কাজে নিজেকে সমর্পণ করেন।

## বিপ্লবী কর্মকাণ্ড
১৯০৯ সালের পর থেকে বাঘা যতীনের একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যার ময়ুরভঞ্জ জেলায় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন।

## অজ্ঞাতবাস
পলাতক জীবনে নানা জায়গায় ঘুরে বেড়িয়েছেন। ১৯১৭ সালে বিপ্লবী যাদুগোপাল মুখার্জী, মন্মথনাথ বিশ্বাস, সতীশচন্দ্র চক্রবর্তীর সাথে বাংলা, বিহার, আসামের বিভিন্ন জায়গায় রাজনৈতিক প্রচারে অংশ নেন।

## শেষ জীবন
চন্দননগরের প্রবীন বিপ্লবী ও প্রবর্তক সংঘের নেতা  মতিলাল রায়ের চেষ্টায় ব্রিটিশ সরকারের সাথে বোঝাপড়ায় কয়েকজন বিপ্লবী আত্মসমর্পণ করেন। নলিনীকান্ত ছিলেন তাদের অন্যতম। তাকে সরকার কলকাতা থেকে বহিষ্কার করে। আত্মীয় বিপ্লবী অতুলচন্দ্র ঘোষের  সহায়তায় ঠিকাদারির কাজ নিয়ে বিহার চলে যান। সেখানে ডেহরি অন শোনে তিনি আমৃত্যু বসবাস করেছেন।

## মৃত্যু
১৬ সেপ্টেম্বর, ১৯৮০ সালে ডেহরী অন শোনে মারা যান বিপ্লবী নলিনীকান্ত কর।

## তথ্যসূত্র

বিষয়শ্রেণী:১৮৮৭-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:কুষ্টিয়া জেলার সক্রিয়কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:কয়ার ব্যক্তি
দামা দম মাস্ত কালান্দার

**দমা দম মাস্ত কালান্দার** (, ) একটি আধ্যাত্মিক গান।  গানটির মূল ভাষা পাঞ্জাবি। এর রচয়িতার নাম বা রচনাকাল সম্পর্কে সঠিক তথ্য জানা যায়নি; তবে এটি সিন্ধ অঞ্চলের সূফী লালবাবা শাহবাজ কালান্দারের সম্মানে রচিত, যার রওজা জামশোরো জেলার সেওহানে অবস্থিত। যদিও বলা হয়ে থাকে যে এই কাওয়ালিটি আমীর খসরুর মূল প্রার্থনা থেকে নেয়া যেটি পরবর্তিতে বুল্লেহ শাহ পরিমার্জন করেন এবং তাতে তার পীর লালবাবা শাহবাজ কালান্দার-এর স্তুতি যোগ করেন। এই লালবাবা শাহবাজ কালান্দার হিন্দু ও মুসলিমদের মধ্যে ঐক্য সাধনের জন্য বিশেষ অবদান রেখেছেন।

বাবা বুল্লে শাহ ও লালবাবা শাহবাজ কালান্দারের ব্যাপক প্রভাব রয়েছে পাঞ্জাবের উভয় অংশেই। এই অঞ্চলের সূফীবাদে, বিশেষতঃ সঙ্গীতে তাদের ব্যাপক প্রভাব আছে; যেমনটি আছে বাংলাদেশে হাছন রাজা আর মাইজভান্ডারীর।

দমা দম মাস্ত কালান্দার এর অন্যতম সুরকার আশিক হোসেন; কবি সাগর সিদ্দিকীর অনুরোধে গান ‌‌‌‌‌‌‌“লাল মেরি পাত”-এর সুর করে দিয়েছিলেন আশিক হোসেন এবং মূলত এই সুরেই গানটি বহু সিনেমায় ব্যবহৃত হয়। “দমা দম মাস্ত কালান্দার” গানটিতে বিভিন্ন সময় বিভিন্ন দেশের বিভিন্ন প্রখ্যাত শিল্পিরা কন্ঠ দিয়েছেন; নূর জাহান, নুসরাত ফাতেহ আলী খান, রুনা লায়লা, জগজিৎ সিং, আবিদা পারভীন, নুরেন বোনেরা, সামি ইউসুফ তাদের অন্যতম।
## তথ্যসূত্র

বিষয়শ্রেণী:সুফি সঙ্গীত
বিষয়শ্রেণী:ভারতীয় সঙ্গীত
বিষয়শ্রেণী:পাকিস্তানি সঙ্গীতশিল্পী
বিষয়শ্রেণী:কাউয়ালী সঙ্গীত
বিষয়শ্রেণী:নুসরাত ফতেহ আলী খান
বিষয়শ্রেণী:রুনা লায়লা
বিষয়শ্রেণী:ভারতীয় গান
বিষয়শ্রেণী:১৯৬৯-এর গান
বিষয়শ্রেণী:ইসলামি সঙ্গীত
বিষয়শ্রেণী:নুসরাত ফাতেহ আলী খানের গান
বিষয়শ্রেণী:গানের বছর অজানা
বিষয়শ্রেণী:রাহাত ফাতেহ আলী খানের গান
বিষয়শ্রেণী:পাঞ্জাবি ভাষার গান
বিষয়শ্রেণী:নেহা কক্কড়ের গান
ইয়াহিয়া আবু ইসহাক

**ইয়াহিয়া আবু ইসহাক** (, তিফিনাগ: ⵖⴰⵀⵉⴰ Boⵓⵙⵀⴰⴽⵉ, ) হলো একটি আলজিয়ার্স, আবাসিক প্রশাসনিক ও বাণিজ্যিক প্রতিবেশী কমিউন মধ্যে অবস্থিত বাব দর্শকের উপজাতি।

## বিবরণ
নেইবারহুড "ইয়াহিয়া আবু ইসহাক", পরিচিত হতে একটি চীনাপাড়া, শহরের একটি আবাসিক প্রশাসনিক ও বাণিজ্যিক জোন আলজিয়ার্স.

## ইতিহাস
নেইবারহুড শহরের উন্নয়নের অংশ হিসেবে ৮ নভেম্বর, ১৯৭৮ এর ফরমান দ্বারা তৈরি করা হয়েছে, আলজিয়ার্স।

## পরিবহন

### রেলগাড়ি
* বাব দর্শক ট্রেন স্টেশন
* কাসাব্লাংকা ট্রেন স্টেশন
* ভ্যালি ব্রাউনিং ট্রেন স্টেশন

### ট্রামে
[থাম্ব|[:en:Algiers tramway|আলজিয়ার্স ট্রাম]]
[থাম্ব|[:en:Algiers tramway|আলজিয়ার্স ট্রাম]]




## দরদালান


চিত্র:Bab Ezzouar باب الزوار.jpg|বাব দর্শক
চিত্র:RN 5, El Alia, Alger..jpg|বাব দর্শক
চিত্র:Location map Algiers.png|আলজিয়ার্স প্রদেশ
চিত্র:Confédérations et tribus de la Grande Kabylie (Tamawya Taqbaylit) Algérie.jpg|উপজাতীয় গ্রাম
চিত্র:Metro, suburban train and tramway map of Algiers.png|আলজিয়ার্স মেট্রো & আলজিয়ার্স ট্রাম
চিত্র:Photo plan rocade nord alger 05062016.png|আলজিয়ার্সে পরিবহন
চিত্র:Train Automotor diésel ZZ 2202 de la SNTF (Algérie).jpg|রেল পরিবহন জন্য ন্যাশনাল কোম্পানি
চিত্র:Chemin de fer en algérie (2015).png|আলজেরিয়ায় রেল পরিবহন
চিত্র:Photo aérienne de Reghaia.jpg|জাতীয় রুট 5
চিত্র:Photo boumerdes 08102014.jpg|জাতীয় রুট 24
চিত্র:Photo el harrach 26112016.jpg|ভ্যালি গুল্ম
চিত্র:Photo oued el harrach 28052016 001.jpg|ভ্যালি গুল্ম
চিত্র:Photo oued el harrach 28052016 002.jpg|ভ্যালি গুল্ম
চিত্র:Photo oued el harrach 28052016 003.jpg|ভ্যালি গুল্ম



## তথ্যসূত্র

বিষয়শ্রেণী:আলজিয়ার্সের প্রতিবেশী
বিষয়শ্রেণী:আলজিয়ার্স
বিষয়শ্রেণী:আলজেরিয়া
বিষয়শ্রেণী:আলজেরিয়ার বিপণী এলাকা ও সড়ক
বিষয়শ্রেণী:আবু ইসহাক
বিষয়শ্রেণী:বিপণী পাড়া ও সড়ক
নরম্যান প্রিস্টন

**নরম্যান প্রিস্টন**, এমবিই (; জন্ম: ১৮ মার্চ, ১৯০৩ - মৃত্যু: ৬ মার্চ, ১৯৮০) প্রথিতযশা ইংরেজ ক্রিকেট সাংবাদিক ছিলেন। ১৯৩৩ সালে ওল্ড পার্ডন্স ক্রিকেট রিপোর্টিং এজেন্সীতে কর্মজীবন শুরু করেন তিনি। তিনি তিনবার রয়টার্সের সংবাদ প্রতিনিধি হিসেবে বিদেশ সফর করেন। উইজডেন ক্রিকেটার্স অ্যালমেনাকের সম্পাদক ছিলেন তার বাবা হুবার্ট প্রিস্টন। হুবার্টের দেহাবসানের পর ১৯৫২ সাল থেকে ১৯৮০ সালে মৃত্যুর পূর্ব-পর্যন্ত ২৯টি সংখ্যা প্রকাশের দায়িত্বে ছিলেন।

১৯৭৭ সালে রাণীর রজতজয়ন্তীর সম্মাননার তালিকায় তাকে এমবিই পদবীতে ভূষিত করা হয়। তার মৃত্যুর পর জন উডকক সম্পাদকের দায়িত্ব পালন করেন।

ব্যক্তিগত জীবনে বিবাহিত প্রিস্টন ‘মলি’ নাম্নী এক রমণীর পাণিগ্রহণ করেন। তাদের সংসারে তিন সন্তান রয়েছে।

## তথ্যসূত্র

## আরও দেখুন
* চার্লি ডেভিস
* ট্রেভর গডার্ড
* হাইঞ্জ জনসন
* জন উইজডেন

## বহিঃসংযোগ
* ক্রিকইনফো

বিষয়শ্রেণী:ক্রিকেট ঐতিহাসিক ও লেখক
বিষয়শ্রেণী:১৯০৩-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:উইজডেন ক্রিকেটার্স অ্যালমেনাকের সম্পাদক
বিষয়শ্রেণী:ইংরেজ পুরুষ সাংবাদিক
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
২০১৭ পাকিস্তান সুপার লিগ

**২০১৭ পাকিস্তান সুপার লিগ** বা পিএসএল ২ (স্পন্সরশিপের কারণে এইচবিএল পিএসএল ২০১৭ হিসাবে পরিচিত) হল পাকিস্তানের দেশীয় ক্রিকেটের সর্বাধিক গুরুত্বপূর্ণ পাকিস্তান সুপার লিগের দ্বিতীয় আসর। এটি একটি ফ্র্যাঞ্চাইজি টুয়েন্টি২০ ক্রিকেট লিগ যা পাকিস্তান ক্রিকেট বোর্ড কর্তৃক ২০১৬ সালে শুরু হয়। এ খেলাটি পাঁচটি দল নিয়ে সংযুক্ত আরব আমিরাতে অনুষ্ঠিত হচ্ছে।

১৯ অক্টোবর ২০১৬ সালে, ২০১৭ সালের খেলোয়াড় নির্ধারণ করার সময় লিগের চেয়ারম্যান নজম শেঠি ঘোষণা করেছিলেন যে দেশের নিরাপত্তা ব্যবস্থা স্থিতিশীল থাকলে ২০১৭ সালের ফাইনাল লাহোরে আয়োজন করা সম্ভব।

## উদ্বোধনী অনুষ্ঠান
২০১৭ আসরে উদ্বোধনী অনুষ্ঠান ৯ ফেব্রুয়ারি দুবাইয়ের দুবাই আন্তর্জাতিক ক্রিকেট স্টেডিয়ামে অনুষ্ঠিত হয়। অনুষ্ঠান উপস্থাপনা করেন অভিনেতা ফাহাদ মুস্তফা।

## স্কোয়াড

## প্রচার ও মিডিয়া কভারেজ
পাকিস্তান সুপার লিগ দ্বিতীয় সেশনের অফিসিয়াল সঙ্গীত আব খেল জমেগা ১ জানুয়ারি ২০১৭ সালে মুক্তি পায়। পাকিস্তানি সুরকার আলী জাফর গানের রচয়িতা, সুরকার এবং কন্ঠও দিয়েছেন তিনি। বল্লে বল্লে শিরোনামে আরও একটি গান মুক্তিপায় ৩১ জানুয়ারি ২০১৭ তারিখে এবং গানটি গেয়েছেন শেহজাদ রায়।

## অংশগ্রহণকারী দল
## মাঠ
## লিগ পর্ব
## প্লে অফ
*সকল সময় [[পাকিস্তান স্থানীয় সময়]] ([[ইউটিসি+০৫:০০]]) অনুসারে*

### কোয়ালিফায়ার ১

### বিদায়

### কোয়ালিফায়ার ২

### ফাইনাল

## পুরস্কার ও পরিসংখ্যান

### সর্বাধিক রান

### সর্বোচ্চ উইকেট

## তথ্যসূত্র

## বহিঃসংযোগ

বিষয়শ্রেণী:পাকিস্তান সুপার লিগ
বিষয়শ্রেণী:২০১৭-এ পাকিস্তানি ক্রিকেট
বিষয়শ্রেণী:গাদ্দাফি স্টেডিয়াম
বিষয়শ্রেণী:২০১৭-এ আমিরাতি ক্রিকেট
নোলা

[থাম্ব|[সোফি দ্যা জিরাফ, মার্কিন যুক্তরাষ্ট্রে একটি জনপ্রিয় নোলা]]

শিশুদের দন্তোদগমের বা প্রথম দাঁত উঠবার সময় কামড়ানোর জন্য কাষ্ঠনির্মিত বা কাঠের দ্বারা তৈরি দন্ড। তবে পূর্বে কাঠের দ্বারা তৈরি হলেও বর্তমানে উন্নতমানের প্লাস্টিক এবং রাবারের দ্বারা তৈরি নোলাও কিনতে পাওয়া যায়।

## ঝুঁকি
বাজারে অনেক ধরনের নোলা কিনতে পাওয়া গেলেও, তাদের অধিকাংশই নির্ভরযোগ্য নয়। বেশি মুনাফা আদায়ের জন্য সস্তা কাঁচামাল দিয়ে তৈরি হওয়াতে বেশীরভাগ নোলাই শিশুদের স্বাস্থ্যের জন্য ঝুঁকিপূর্ণ।

ঝুঁকিপূর্ণ পণ্য দেয়ার ফলে শিশুদের যে সকল সমস্যা দেখা দিতে পারে তাদের মধ্যে উল্ল্যেখযোগ্য:
* মস্তিষ্কের অসামজস্য বিকাশ
* শিক্ষাগত প্রতিবন্ধকতা
* ক্যান্সারের ঝুঁকি
ইউরোপিয়ান কমিশনের বিজ্ঞানভিত্তিক কমিটি প্লাস্টিকের পণ্য হতে নরম করবার জন্য ব্যবহৃত  নামক বিষাক্ত পণ্য যা শিশুদের জন্য তৈরি করা খেলনা এবং নোলাতে ব্যবহৃত হত তা নিষিদ্ধ করেছে।

## তথ্যসূত্র

বিষয়শ্রেণী:দাঁত
বিষয়শ্রেণী:শৈশব
বিষয়শ্রেণী:বাচ্চার পরিচর্যা
বিষয়শ্রেণী:বাল্যকাল
জলভরা

থাম্ব|ডান|সূর্য মোদকের জলভরা সন্দেশ
**জলভরা সন্দেশ** তালশাঁস আকৃতির কড়াপাকের এক বিশেষ সন্দেশ। হুগলি জেলার সূর্যকুমার মোদক এর আবিষ্কর্তা। 

## ইতিহাস
ভদ্রেশ্বরের তেলেনীপাড়ায় বন্দ্যোপাধ্যায়দের জমিদার বাড়ির দাবিতেই এই মিষ্টি প্রথম বানান সূর্য মোদক ১৮১৮ সালে। প্রথম জামাইষষ্ঠীতে নতুন জামাইকে ঠকানোই ছিল এটি বানাবার মূল উদ্দেশ্য। কড়াপাকের সন্দেশের ভিতর গোলাপজল ভরে তৈরী হয় তালশাঁস আকৃতির এই মিষ্টি। জামাইষষ্ঠীর দিন নতুন জামাইয়ের পাতে দেওয়া হয় প্রকাণ্ড এই সন্দেশ। তাতে কামড় দেওয়া মাত্র সন্দেশের ভিতর থেকে গোলাপজল ছিটকে জামাইয়ের পাঞ্জাবিতে গিয়ে পড়ে। জামাইকে ঠকানো এই সন্দেশের শুরু সেই থেকে।

## প্রস্তুত প্রক্রিয়া
এই সন্দেশ বানাবার মূল উপাদান ছানা, চিনি, গোলাপজল ও শীতকালে নলেন গুড়। সূর্য মোদকের দোকানে গোলাপজল আসে নিয়ম মেনে কনৌজ থেকে। কিছুটা সন্দেশ প্রথমে ছাঁচের মধ্যে দিয়ে আঙুলের চাপে একটা গর্ত করে নেওয়া হয়। সেই গর্তে গোলাপজল ঢেলে আবার সন্দেশ দিয়ে বাকিটা ঢেকে ছাঁচের মুখ বন্ধ করে দিতে হয়। এভাবেই জলভরা সন্দেশ তৈরী করা হয়।

## তথ্যসূত্র

বিষয়শ্রেণী:সন্দেশ
নিয়াজ জামান

**নিয়াজ জামান** একজন বাংলাদেশি অনুবাদক ও গবেষক। তিনি দীর্ঘকাল ঢাকা বিশ্ববিদ্যালয়-এ ইংরেজি ভাষা ও সাহিত্যে অধ্যাপনা করেছেন। শিক্ষাক্ষেত্রে অসামান্য অবদানের স্বীকৃতিস্বরূপ তাকে একুশে পদক (২০২৫)https://en.wikipedia.org/wiki/List_of_Ekushey_Padak_award_recipients_(2020%E2%80%932029) পুরস্কার প্রদান করা হয়।  তিনি একজন বস্ত্রজাত সামগ্রী বিশেষজ্ঞ। বাংলাদেশের প্রসিদ্ধ লোকঐতিহ্য যথা নকশি কাঁথা এবং জামদানি নিয়ে গবেষণা করেছেন এবং এসব বিষয় নিয়ে তিনি রচনা করেছেন *দ্য আর্ট অফ কাঁথা এমব্রয়ডারি*। ইংরেজি ভাষায় লেখার জন্য তিনিই প্রথম ২০১৩ সালে অনন্যা সাহিত্য পুরস্কার লাভ করেন। ২০১৭ খ্রিষ্টাব্দে তাকে অনুবাদক শ্রেণীতে বাংলা একাডেমি পুরস্কার প্রদান করা হয়। বাংলাদেশের স্বাধীনতার বিরোধিতা ও বঙ্গবন্ধুর হত্যাকাণ্ড সমর্থনের জন্য তিনি বিপুলভাবে সমালোচিত হয়েছেন। বর্তমানে তিনি ইন্ডিপেনডেন্ট ইউনিভার্সিটি, বাংলাদেশ (আইইউবি)-এর ইংলিশ এন্ড মর্ডান ল্যাঙ্গুজেস বিভাগ-এর উপদেষ্টা।

## শিক্ষা জীবন
নিয়াজ জামান হলিক্রস কলেজ থেকে উচ্চ মাধ্যমিক পাস করেন। পরে তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক ও স্নাতকোত্তর সম্পন্ন করেন।

## কর্মজীবন
নিয়াজ জামান ১৯৭২ সালে ঢাকা বিশ্ববিদ্যালয়ে ইংরেজি বিভাগের প্রভাষক হিসেবে কর্মজীবন শুরু করেন। ১৯৮১ সাল থেকে ১৯৮৩ সাল পর্যন্ত তিনি শিক্ষাবিষয়ক অ্যাটাশে হিসেবে ওয়াশিংটন ডিসি বাংলাদেশ দূতাবাসে অধিভুক্ত ছিলেন। ২০০৩ সাল থেকে ২০০৬ সাল পর্যন্ত তিনি নিউ এজ পত্রিকার সাহিত্য সম্পাদক হিসেবে দায়িত্ব পালন করেন। তিনি বাংলাদেশের খ্যাতনামা নারী কথাসাহিত্যিকদের বেশকিছু গ্রন্থ ইংরেজিতে অনুবাদ করেছেন। তিনি ব্যতিক্রমধর্মী সংগঠন "গাঁথা" গড়ে তুলেছেন। সংগঠনটি বাংলা ও ইংরেজি মাধ্যমের নারী লেখকদের প্ল্যাটফর্ম হিসেবে বিবেচিত।

## সাহিত্যকর্ম
* *দ্য কনফেশনাল আর্ট অফ টেনেসি উইলিয়াম*
* *দ্য আর্ট অফ কাঁথা এমব্রয়ডারি*
* *অ্যা ডিভাইডেড লেগেসি: দ্য পার্টিশন ইন সিলেক্টেড নভেলস্‌ অফ ইন্ডিয়া, পাকিস্তান অ্যান্ড বাংলাদেশ*
* *দ্য ক্রুকড্‌ নীম ট্রি*
* *দ্য ড্যান্স অ্যান্ড আদার স্টোরিজ*
* *দিদিমাস নেকলেস অ্যান্ড আদার স্টোরিজ*

## পুরস্কার ও সম্মাননা
* একুশে পদক (২০২৫)
* বাংলা একাডেমি সাহিত্য পুরস্কার (২০১৭)
* আমেরিকান অ্যালামনাই অ্যাসোসিয়েশন এডুকেশন অ্যাওয়ার্ড (২০১৭)
* লেখিকা সংঘ পুরস্কার (২০১৫)
* অনন্যা সাহিত্য পুরস্কার - (২০১৩)
* জাতীয় আর্কাইভস পুরস্কার 
* এশিয়া উইক শর্ট স্টোরি অ্যাওয়ার্ড
* আতোয়ার হোসেন পুরস্কার

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী লেখিকা
বিষয়শ্রেণী:২১শ শতাব্দীর নারী অনুবাদক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী লেখিকা
বিষয়শ্রেণী:বাংলাদেশী নারী অনুবাদক
বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:অনন্যা সাহিত্য পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাঙালি লেখক
বিষয়শ্রেণী:বাংলা-ইংরেজি অনুবাদক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২০২৫-এ একুশে পদক বিজয়ী
দেলোয়ার হোসেন (বীর বিক্রম)

:

শহীদ **দেলোয়ার হোসেন** (জন্ম: অজানা - মৃত্যু: ১৭ জুলাই, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ দেলোয়ার হোসেনের জন্ম ব্রাহ্মণবাড়িয়া জেলার বাঞ্ছারামপুর উপজেলার দড়িভেলানগর গ্রামে। তার বাবার নাম জায়েদ আলী মুন্সি এবং মায়ের নাম মাছুমা খাতুন। তার স্ত্রীর নাম আনোয়ারা বেগম। তার কোনো ছেলেমেয়ে নেই। 

## কর্মজীবন
পাকিস্তান সেনাবাহিনীর মেডিকেল কোরে চাকরি করতেন দেলোয়ার হোসেন। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি মাস থেকে ছুটিতে বাড়িতে ছিলেন।

## মুক্তিযুদ্ধে ভূমিকা
মুক্তিযুদ্ধ শুরু হলে দেলোয়ার হোসেন যুদ্ধে যোগ দেন। আগে থেকেই তার অস্ত্র চালনার এবং যুদ্ধের প্রশিক্ষণ নেওয়া ছিলো। ভারতে গিয়ে দেলোয়ার হোসেন দেখা করেন নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের মুক্তিযোদ্ধাদের সঙ্গে। তাদের সঙ্গে কয়েক দিন থাকেন। পরে ১৮ জনের একটি দল গঠন করে সেই দলের নেতৃত্ব দেওয়া হয় তার ওপর। তাদের দেশের ভেতরে পাঠানো হয় হিট অ্যান্ড রান পদ্ধতিতে গেরিলাযুদ্ধ করার জন্য। দেলোয়ার হোসেন তার দল নিয়ে প্রথমে কিছুদিন কুমিল্লা জেলার বিভিন্ন স্থানে ছোটখাটো কয়েকটি গেরিলা অপারেশন করেন। এরপর কুমিল্লা অঞ্চলে অবস্থান করা তাদের জন্য বিপজ্জনক হয়ে পড়লে তারা চলে যান নোয়াখালীর মুক্ত এলাকায়। মুক্ত এলাকায় অবস্থান করে তারা মাঝেমধ্যেই পাকিস্তান সেনাবাহিনীর ওপর ঝটিকা আক্রমণ চালাতে থাকেন। আক্রমণ চালিয়েই তারা নিরাপদ স্থানে সরে যেতেন। পাকিস্তানি সেনারা তাদের খুঁজে পেত না। তাদের এসব আক্রমণে পাকিস্তানিদের বেশ ক্ষয়ক্ষতি হয়।
পরে সেক্টর হেডকোয়ার্টারের নির্দেশে জুলাই মাসে দেলোয়ার হোসেন তার দল নিয়ে চলে আসেন চাঁদপুর জেলার মতলব উপজেলায় । সেখানে অবস্থানকালে পাকিস্তান সেনাবাহিনী তাদের গতিবিধি টের পেয়ে যায়। ১৯৭১ সালের ১৭ জুলাই পাকিস্তানি সেনাদের একটি বড় দল তাদের আক্রমণ করে। দেলোয়ার হোসেন সহযোদ্ধাদের নিয়ে সাহসিকতার সঙ্গে আক্রমণ মোকাবিলা করছিলেন। অনেকক্ষণ ধরে যুদ্ধ হয়। যুদ্ধের একপর্যায়ে তার বুকে গুলি লাগে। সঙ্গে সঙ্গে তার জীবনপ্রদীপ নিভে যায়। সহযোদ্ধারা পরে তার মরদেহ নৌকাযোগে গ্রামের বাড়িতে নিয়ে যান। সেখানে তাকে সমাহিত করা হয়। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:ব্রাহ্মণবাড়িয়া জেলার ব্যক্তি
২-এর বর্গমূল

থাম্ব|ডেডেকাইন্ড দুটি ধনাত্মক যুক্তিযুক্ত সংখ্যা ব্যবহার করে একটি অযৌক্তিক সংখ্যা √২ নির্ধারণ করে কাটা

গণিতে ২ এর বর্গমূল, (\sqrt{2} বা 2^{1/2}) হলো একটি ধনাত্মক অমূলদ সংখ্যা যাকে নিজের সাথে গুণ করলে ফলাফল ২ পাওয়া যায়। যেহেতু -\sqrt{2} কে নিজের সাথে গুণ করলেও একই ফলাফল পাওয়া যায়, সেহেতু \sqrt{2} থেকে এর ঋণাত্মক প্রতিপক্ষ আলাদা করতে একে অধিক সঠিকভাবে দুই এর প্রধাণ বর্গমূল বলা যায়। জ্যামিতির ভাষায়, পিথাগোরাসের উপপাদ্য অনুসারে ২ এর বর্গমূল হল এক একক দৈর্ঘ্য সম্পন্ন বর্গক্ষেত্রের কর্ণের দৈর্ঘ্য। \sqrt{2} সংখ্যাটিকে সর্বপ্রথম আবিষ্কৃত অমূলদ সংখ্যা হিসেবে ধরা হয়।  

২ এর বর্গমূলের মূলদ সন্নিকট,\left [ \frac{665857}{470832} \right ],যাহা ,পাওয়া যায় ব্যাবিলনীয় অ্যালগরিদমের চতুর্থ ধাপ থেকে, যা শুরু হয় a০=১ থেকে এবং ইহা আপাতভাবে খুব বড় ১.৬×১০−১২ : ইহার বর্গ হল ২.০০০০০০০০০০৪৫...
সাধারণত মূলদ সন্নিকট \frac{99}{70}(≈১.৪১৪২৯) ব্যবহৃত হয়. ইহার হর ৭০, তা ছাড়াও ইহা সঠিক মানের চেয়ে \frac{1}{10,000}(প্রায় +০.৭৪×১০−৪) কম. যেহেতু ইহা ২ এর বর্গমূলের অবিরত ভগ্নাংশের খুব নিকটে তাই যে কোন মূলদ সন্নিকট যাহার হর ১৬৯ এর থেকে ছোট তাকে উন্নততর বলা যেতে পারে যেহেতু \frac{239}{169}এর পরবর্তী সন্নিকটের ত্রূটি প্রায় -০.১২×১০−৪.
\sqrt{2}   এর সাংখিক মান (সংক্ষিপ্ত) দশমিকের পর ৬৫ ঘর পর্যন্তপর্যন্ত হল: 
১.৪১৪২১ ৩৫৬২৩ ৭৩০৯৫ ০৪৮৮০ ১৬৮৮৭ ২৪২০৯ ৬৯৮০৭ ৮৫৬৯৬ ৭১৮৭৫ ৩৭৬৯৪ ৮০৭৩১ ৭৬৬৭৯ ৭৩৭৯৯...(ওইআইস (OEIS) এর অনুক্রম A০০২১৯৩ অনুযায়ী)

## ইতিহাস
ব্যাবিলনের একটি মাটির বাড়ি YBC ৭২৮৯(১৮০০-১৬০০ খ্রীষ্ট্পূর্বাব্দে) তে চারটি ষড়ভূজাকৃতি গঠন ১ ২৪ ৫১ ১০ লক্ষ্য করা গেছে যাহা \sqrt{2} এর সঠিক নিকটস্থ মান উল্লেখ করে[১] যেহেতু ইহাতেও ছয় দশমিক অঙ্ক উপস্থিত রয়েছে এবং ইহাই \sqrt{2} এর সবচেয়ে সঠিক তিন ঘর ষড়ভূজাকৃতি উপস্থাপনা, যা হল:

1+\frac{24}{60}+\frac{51}{60^2}+\frac{10}{60^3}=\frac{30547}{21600}=1.41421296...

## তথ্যসূত্র

বিষয়শ্রেণী:বীজগাণিতিক সংখ্যা
বিষয়শ্রেণী:দ্বিঘাত অমূলদ সংখ্যা
বিষয়শ্রেণী:গাণিতিক ধ্রুবক
বিষয়শ্রেণী:পিথাগোরাসের উপপাদ্য
মাই ডার্লিং

***মাই ডার্লিং*** হচ্ছে একটি অসমাপ্ত বাংলাদেশী চলচ্চিত্র। চলচ্চিত্রটি রচনা ও পরিচালনা করেছেন মনতাজুর রহমান আকবর। মাহিন ফিল্মসের ব্যানারে প্রযোজনা করেছেন মনিরুজ্জামান। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও অমিত হাসান, প্রবীর মিত্র, রেহানা জলি, কাবিলা সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।

## অভিনয়
* শাকিব খান
* অপু বিশ্বাস
* অমিত হাসান
* প্রবীর মিত্র
* রেহানা জলি
* কাবিলা

## নির্মাণ
২০১৩ সালের ১ সেপ্টেম্বর চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ২০১৩ সালের ৬ ডিসেম্বর পুবাইলে শাকিব খানের জান্নাত হাউজে চলচ্চিত্রটির আনুষ্ঠানিক মহরত অনুষ্ঠিত হয়। ২০১৪ সালের ১ জানুয়ারি চলচ্চিত্র প্রধান চিত্রগ্রহণ অনুষ্ঠিত হয়। তারপর টানা পাঁচদিন চিত্রগ্রহণ করা হয়। ২০১৫ সালের শুরুর দিকে চলচ্চিত্রটির ৭০ শতাংশ কাজ শেষ হয়।

## সমালোচনা
দীর্ঘদিন ধরে চলচ্চিত্রটির প্রধান অভিনেতা শাকিব খান ও অপু বিশ্বাস শিডিউল না দেওয়ার কারণে আটকে যায় চলচ্চিত্রের কাজ। এবিষয়ে চলচ্চিত্রের প্রযোজক মনিরুজ্জামান চলচ্চিত্রসংশ্লিষ্ট তিনটি সমিতি বরাবর অভিযোগ পাঠান। ২০১৮ সালের ২০ মার্চ আলাদা আলাদাভাবে বাংলাদেশ চলচ্চিত্র প্রযোজক সমিতি, পরিচালক সমিতি ও শিল্পী সমিতি বরাবর শাকিব খান ও অপু বিশ্বাসের বিরুদ্ধে চিঠি পাঠান প্রযোজক মনিরুজ্জামান। চিঠিতে প্রযোজক মনিরুজ্জামান উল্লেখ করেছেন, ২০১৩ সালের ১ সেপ্টেম্বর মাই ডার্লিং ছবিতে কাজের জন্য চুক্তিবদ্ধ হন শাকিব ও অপু। এই ছবি প্রযোজনা করেছে মনিরুজ্জামানের প্রতিষ্ঠান ‘ড্রাগন এন্টারটেইনমেন্ট’। মনতাজুর রহমান আকবরের পরিচালনায় ছবির শুটিং শুরু হয় ২০১৪ সালের ১ জানুয়ারি। ২০১৫ শুরুর দিকে ছবির ৭০ ভাগ কাজ শেষও হয়। এরপরই ছবিটির শুটিং আটকে যায়। অভিযোগে প্রযোজক লিখেছেন, ছবির শুটিং সম্পন্ন না হওয়ায় চরম আর্থিক ও সামাজিক ক্ষতির সম্মুখীন হয়েছেন তিনি।

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:মনতাজুর রহমান আকবর পরিচালিত চলচ্চিত্র
বিষয়শ্রেণী:অসমাপ্ত চলচ্চিত্র
পুজহাক্কাল নদী

**পুজহাক্কাল নদী** হল ভারতের একটি পশ্চিমবাহিনী নদী। এটি ভারতের কেরল রাজ্যের অন্তর্গত ত্রিশূর জেলায় অবস্থিত। নদীটি কিল্লান্নোওর পাহাড় থেকে উৎপন্ন হয় ত্রিসসুর কোলে জলাভূমিতে প্রতিত হয়েছে নদীটি  দীর্ঘ এবং এর নদী অববাহিকার আয়তন হল ২৩৪ বর্গ কিলোমিটার। নদীটির প্রধান উপনদী হল - পারাথোডু, নাডাথোডু ও পোওমালাথাডু।

## তথ্যসূত্র

বিষয়শ্রেণী:কেরলের নদী
ডাব্বাওয়ালা

**ডাব্বাওয়ালা** (আগে বলা হতো **টিফিনওয়ালা**) একজন ভারতীয়, বিশেষত মুম্বাইয়ে, যে কর্মচারীদের বাসা থেকে দুপুরের খাবার নিয়ে তাদের অফিসে পৌছে দেয়। সকালের শেষদিকে ডাব্বাওয়ালারা বাসাবাড়িতে গিয়ে লাঞ্চবক্সে (ডাব্বা) ভরে দেয়া গরম গরম খাবার নিয়ে যায়, সাইকেল বা রেলওয়ের ট্রেনে চেপে তা লোকদের কর্মস্থলে পৌঁছে দেয় এবং বিকালে আবার খালি লাঞ্চবক্স ফিরিয়ে দিয়ে যায়। মুম্বাইয়ের খাদ্য সরবরাহকারীরাও ডাব্বাওয়ালাদের কাজে লাগায়; তখন তারা কেন্দ্রীয় রান্নাঘর থেকে তৈরি/রান্নাকরা খাবার বয়ে নিয়ে ভোক্তাদের কাছে পৌঁছে দেয়।

মুম্বাইয়ে অধিকাংশ অফিস কর্মচারীরা বাইরের বা হোটেলের খাবারের চেয়ে ঘরে-তৈরি খাবার খেতে বেশি পছন্দ করে, সাধারণত স্বাদ ও পরিচ্ছন্নতার জন্যে, যেকারণে এই শ্যবস্থার উৎপত্তি। অনেক মহিলারা ডাব্বাওয়ালাদের মাধ্যমে এরকম ঘরে-তৈরি খাবার সরবরাহ করে উপার্জন করেন।

## উৎপত্তি
১৮শ দশকের শেষের দিকে মুম্বাইয়ে সারা ভারত থেকে অভিবাসীরা আসা শুরু করে। সে সময় ফাষ্টফুড বা ক্যান্টিন কোনটাই পর্যাপ্ত ছিল না। কর্মচারীরা সকাল সকাল অফিসের উদ্দেশ্যে বের হত ফলে দুপুরে হয়ত না খেয়ে বা আধপেটা থাকতে হত। দেশের বিভিন্ন প্রান্ত থেকে আসা এসব অভিবাসীদের খাদ্যাভ্যাস এক ছিল না। প্রত্যেকের নিজস্ব খাদ্যাভ্যাস থাকায় বাইরের খাবারে তেমন তৃপ্তি পাওয়া যেত না, যা ঘরের খাবারে ছিল। ১৮৯০ সালে মহাদেও হাভাজি বচিচি লাঞ্চ ডেলিভারি সার্ভিস শুরু করেন প্রায় ১০০ লোক দিয়ে। তিনি এতে সফল হন এবং সেবাটির পরিধি বাড়তে থাকে। ১৯৩০ সালে পরোক্ষভাবে এসব সেবাদানকারী ডাব্বাওয়ালাদেরকে একত্রিত করার চেষ্টা করেন। পরে ১৯৫৬ সালে **নতুন মুম্বাই টিফিন বক্স সাপ্লার্য়াস ট্রাস্ট** নামে একটি দাতব্য সংস্থা গড়ে তোলা হয়। ১৯৬৮ সালে **নতুন মুম্বাই টিফিন বক্স সাপ্লার্য়াস এসোসিয়েশন** নামে ট্রাস্টটির বানিজ্যিক শাখা চালু করা হয়।

## তথ্যসূত্র

## আরো পড়ুন

*Shekhar Gupta, Our computer is our head and our Gandhi cap is the cover to protect it from the sun or rain, Indian Express, Walk the Talk, NDTV 24x7.
*
*
* *Mumbai's Dabbawala: The Uncommon Story of the Common Man*, Shobha Bondre. tr. Shalaka Walimbe. OMO Books, 2011. .
* The Dabbawala System: On-Time Delivery, Every Time, by Stefan H. Thomke and Mona Sinha, Harvard Business School Case Study, February 2010 (Revised January 2013)

বিষয়শ্রেণী:ভারতীয় কিউজিন
বিষয়শ্রেণী:মুম্বাইয়ের সংস্কৃতি
বিষয়শ্রেণী:মুম্বইয়ের পরিবহন ব্যবস্থা
বিষয়শ্রেণী:ভারতীয় ইংরেজি বাগধারা
বিষয়শ্রেণী:ভারতীয় অপশব্দ
বিষয়শ্রেণী:ভারতীয় রন্ধনশৈলী
বিষয়শ্রেণী:মুম্বইয়ের সংস্কৃতি
বিষয়শ্রেণী:পরিবহন পেশা
বিষয়শ্রেণী:ব্যক্তিগত যত্ন ও পরিষেবা পেশা
দীর্ঘ লম্ফ

**দীর্ঘ লম্ফ** একটি ট্র্যাক অ্যান্ড ফিল্ড প্রতিযোগিতা যেখানে প্রতিযোগীরা গতি, শক্তি এবং তৎপরতা একত্রিত করে শুরুর বিন্দু থেকে যতদূর সম্ভব লাফানোর চেষ্টা করে। ট্রিপল জাম্প এবং দীর্ঘ লম্ফকে, বিভাগ হিসাবে, দূরত্বের জন্য লম্ফ পরিমাপ করার প্রতিযোগিতায় "অনুভূমিক লম্ফ" হিসাবে উল্লেখ করা হয়। প্রাচীন অলিম্পিক গেমসের ইতিহাসে এই প্রতিযোগিতার কথা পাওয়া যায়। ১৮৯৬ সালে প্রথম অলিম্পিকের সময় থেকে পুরুষদের জন্য এবং ১৯৪৮ সাল থেকে মহিলাদের জন্য এটি অলিম্পিকে অন্তর্ভুক্ত উঠেছে।

## নিয়মাবলী

সেরা প্রতিযোগিতা স্তরে, প্রতিযোগীরা একটি পথ ধরে দৌড়োয় (সাধারণত দৌড়োনোর পথের মত একই প্রলেপ দেওয়া রাবারযুক্ত পৃষ্ঠ, পুনর্ব্যবহারযোগ্য রাবার বা ভালকানাইজড রাবার প্রলেপ দেওয়া দৌড় পথকে সাধারণত সমস্ত আবহাওয়ায় দৌড়োনোর পথ বলা হয়) এবং একটি কাঠের পাটাতন (২০&nbsp;সেমি বা ৮&nbsp;ইঞ্চি চওড়া, যেটি দৌড়োনোর পথের সঙ্গে শক্ত করে লাগানো থাকে) থেকে তারা যতদূর পারে লাফ দেয় একটি সূক্ষ্মভাবে গুঁড়ো করা নুড়ি বা বালি দিয়ে ভরা গর্তে। প্রতিযোগী যদি নিষিদ্ধ রেখা পার হয়ে লাফ শুরু করে, লাফটি নিষিদ্ধ ঘোষিত হয় এবং কোনও দূরত্ব নথিবদ্ধ করা হয় না। এই ঘটনাটি শনাক্ত করতে পাটাতনে পরে প্লাস্টিসিনের একটি স্তর স্থাপন করা হয়। একজন কর্মকর্তা (রেফারির মতো) এই লাফটি দেখেন এবং নিষিদ্ধ কিনা নির্দেশ করেন। প্রতিযোগী নিষিদ্ধ রেখার পিছনে যে কোনও বিন্দু থেকে লাফ শুরু করতে পারে; তবে, পরিমাপ করা দূরত্বটি হবে, দেহ বা পোশাকের কোনও অংশের দ্বারা সৃষ্ট বালির ওপর সবচেয়ে কাছের দাগ থেকে নিষিদ্ধ রেখার সাথে লম্ব দূরত্ব। তাই, একজন প্রতিযোগী নিষিদ্ধ রেখার যতো কাছ থেকে লাফাতে পারবে, সে তত বেশি দূরত্ব অতিক্রম করতে পারবে। প্রতিযোগীরা যাতে যথাযথ জায়গা থেকে লাফ দিতে পারে, তাতে সহায়তা করার জন্য দৌড়োনোর পথের পাশে দুটি চিহ্ন রাখার অনুমতি দেওয়া হয়। ছোট স্তরের প্রতিযোগিতায়, প্লাস্টিসিন সম্ভবত থাকে না, দৌড়পথটি অন্য কোনও পৃষ্ঠতল হতে পারে বা প্রতিযোগীরা দৌড়পথে আঁকা বা টেপযুক্ত চিহ্ন থেকে তাদের লাফ শুরু করতে পারে। ছোট প্রতিযোগিতায়, প্রচেষ্টা সংখ্যা চার বা তিনের মধ্যে সীমাবদ্ধ থাকতে পারে।

প্রতিটি প্রতিযোগীর একটি নির্দিষ্ট সংখ্যক প্রচেষ্টা থাকে। সাধারণত তিনটি প্রচেষ্টা হয়। সমস্ত আইনি চিহ্ন নথিভুক্ত করা হবে তবে কেবল দীর্ঘতম আইনি লাফটি গণনা করা হবে। প্রতিযোগিতার শেষে দীর্ঘতম আইনি লাফ (ট্রায়াল বা চূড়ান্ত রাউন্ড থেকে) দেওয়া প্রতিযোগীকে বিজয়ী ঘোষণা করা হয়। একই ফলাফল হওয়ার ঘটনা ঘটলে, সম ফলাফলের প্রতিযোগীদের পরবর্তী সেরা লম্ফগুলির সাথে তুলনা করে স্থান নির্ধারণ করা হবে। একটি বৃহৎ, বহু দিন ধরে চলা সেরা প্রতিযোগিতায় (অলিম্পিক বা ওয়ার্ল্ড চ্যাম্পিয়নশিপ), একটি নির্দিষ্ট সংখ্যক প্রতিযোগী চূড়ান্ত পর্বে ওঠে, পরিচালন সমিতি দ্বারা যা আগেই নির্ধারিত হয়। এই চূড়ান্ত প্রার্থীদের বাছাই করার জন্য ৩ টি পরীক্ষামূলক লম্ফের একটি সেট অনুষ্ঠিত হয়। চূড়ান্ত পর্বে যতগুলি স্থান দেওয়া হবে তার থেকে ন্যূনতম একজন বেশি প্রতিযোগীকে চূড়ান্ত পর্বে খেলার অনুমতি দেওয়া হয়। 

রেকর্ডের উদ্দেশ্যে, সর্বাধিক গৃহীত বায়ু সহায়তা প্রতি সেকেন্ডে দুই মিটার (মি/সে) (৪.৫&nbsp;মাইল প্রতি ঘণ্টা)।

## বহিঃসংযোগ

*IAAF long jump homepage
*IAAF list of long-jump records in XML
*Powell vs Lewis Tokyo 91 (video)
## তথ্যসূত্র

বিষয়শ্রেণী:দীর্ঘ লম্ফ
বিষয়শ্রেণী:লম্ফ ক্রীড়া
বিষয়শ্রেণী:প্রাচীন অলিম্পিক ক্রীড়া
বিষয়শ্রেণী:ট্র্যাক অ্যান্ড ফিল্ড ঘটনা